संविधान के माध्यम से सबको मिला समान न्याय; विश्व करता है डॉ. अम्बेडकर का सम्मान - इंदौर समाचार
अजाक्स के प्रांतीय सम्मेलन में मुख्यमंत्री कमल नाथ
भोपाल मुख्यमंत्री कमल नाथ ने कहा है कि आज देश में अगर सभी वर्गों को समान रूप से न्याय मिल रहा है तो उसका श्रेय बाबा साहेब अम्बेडकर को जाता है। बाबा साहेब ने भारतीय संविधान बनाया, जिसकी बुनियाद न्याय पर टिकी है। श्री नाथ आज रवीन्द्र भवन में अनुसूचित जाति-जनजाति अधिकारी-कर्मचारी संघ के प्रांतीय अधिवेशन को संबोधित कर रहे थे।
मुख्यमंत्री कमल नाथ ने कहा कि भारतीय संविधान की मूल भावना के अनुसार ही मध्यप्रदेश में शासन-प्रशासन चलेगा। न्याय में कमी नहीं होगी। उन्होंने कहा कि आज देश विभिन्नताओं के बावजूद एक झंडे के नीचे खड़ा है, यह न्याय की ही ताकत है। यहाँ सबके लिये समान दृष्टि है। समाज के गरीब, कमजोर वर्ग की आवाज हमारा संविधान है। उन्होंने कहा कि भारत की संस्कृति, सभ्यता और इतिहास में न्याय को विशेष स्थान मिला है।
अजाक्स के प्रांतीय अध्यक्ष जे.एन. कंसोटिया ने अंतर्राष्ट्रीय आदिवासी दिवस पर शासकीय छुट्टी घोषित करने पर मुख्यमंत्री कमल नाथ का आभार व्यक्त किया। उन्होंने शासन-प्रशासन एवं संस्थाओं में अजाक्स के लोगों को पर्याप्त प्रतिनिधित्व देने का आग्रह किया। विजय शंकर श्रवण, एच.एस. सूर्यवंशी एवं सी.एम. धुर्वे ने भी संबोधित किया।
कार्यक्रम में जनसम्पर्क मंत्री पी.सी. शर्मा, गृह मंत्री बाला बच्चन, स्कूल शिक्षा मंत्री डॉ. प्रभुराम चौधरी, आदिम जाति कल्याण मंत्री ओंकार सिंह मरकाम, उच्च शिक्षा मंत्री जीतू पटवारी, महिला-बाल विकास मंत्री श्रीमती इमरती देवी, अनुसूचित जाति कल्याण मंत्री लखन घनघोरिया एवं बड़ी संख्या में अधिकारी और कर्मचारी उपस्थित थे।
हरि प्रसाद पाल / 18 अगस्त, 2019
नयी दिल्ली 20 नवम्बर (वार्ता) अंतरराष्ट्रीय बाजार में कच्चे तेल की कीमतों में गिरावट के कारण भारतीय बाजार में पेट्रोल और इस के दामों में गिरावट का सिलसिला जारी है। मंगलवार को दोनों ईंधन के दामों में लगातार छठे दिन कमी दर्ज की गई। राजधानी दिल्ली में पेट्रोल की कीमत 14 पैसे और घटकर एक […]
नयी दिल्ली 16 जून (वार्ता) आम चुनावों के बाद संसद का सत्र आरंभ होने से एक दिन पहले रविवार को भारतीय जनता पार्टी (भाजपा) संसदीय दल की हुई बैठक में प्रधानमंत्री नरेन्द्र मोदी ने देश को आश्वासन दिया कि उनकी सरकार सबका साथ सबका विकास और सबका विश्वास की भावना से अथक परिश्रम करेगी और […]
(रायपुर) बंगाल की खाड़ी में बने चक्रवात से छाई बदली और बढ़ी ठंड
रायपुर, ईएमएस)। बंगाल की खाड़ी में रविवार को बने चक्रवात की वजह से राजधानी सहित पूरे प्रदेश में बदली छाई हुई है। बदली होने की वजह से ठंड में वृद्वि दर्ज की गई है। मौसम विभाग के अनुसार आने वाले एक दो दिनों तक प्रदेश में इसी तरह के हालात रहेंगे। प्रदेश में सबसे ज्यादा […]
अपना देश-देश भक्ति उत्सव” कार्यक्रम का आयोजन
केंद्रीय पर्यावरण,वन,जलवायु परिवर्तन एवं सूचना तथा प्रसारण मंत्री प्रकाश जावडेकर शुक्रवार को नई दिल्ली में संसद भवन परिसर में लोकसभा सचिवालय द्वारा आयोजित वृक्षारोपण कार्यक्रम में भाग लेते हुए।
उत्तर प्रदेश में 2 जगहों पर किसानों ने किया मतदान का बहिष्कार, गन्ना लेकर पहुंचे बूथ